Source: https://kuria-birosag.hu/hu/sajto/sajtoreggeli-kuria-elnokevel
Timestamp: 2020-08-14 10:56:18
Document Index: 25961712

Matched Legal Cases: ['Kúria ', 'Kúria\n', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ']

Sajtóreggeli a Kúria elnökével | Kúria
Sajtóreggeli a Kúria elnökével
"Az új elvi irányok és a gyakorlat összhangja az igazságszolgáltatásban"
Hat hónapja, 2012. január 1-jén kezdte meg működését a Kúria. Ebből az alkalomból dr. Darák Péter, a Kúria elnöke háttérbeszélgetésre várja a sajtó képviselőit 2012. június 29-én, pénteken, 9:30 órakor.
A sajtóreggeli helyszíne: Múzeum Kávéház (Budapest, VIII. Múzeum krt. 12.)
MTI: A Kúria elnöke az igazságszolgáltatás szakmai feladataira és a jogegységre összpontosít
Forrás: HVG, 2012. július 7.
Népszava: Megköszönték az elküldött bírák "áldozatát"
Népszabadság - Darák: A bírák nyugdíjazásával kapcsolatos nyitott kérdések óvatosságra intenek
HVG - Megvizsgálja a Kúria, ki kell-e takarni a rendvédelmisek arcát
INFORADIO - Darák: Cél volt a nyitottság megteremtése
ATV: Híradó
A Kúria megvizsgálja, hogy szükség van-e a médiában szereplő rendvédelmi dolgozók büntetés-végrehajtási alkalmazottak és rendőrök arcának kitakarására – ezt Darák Péter jelentette be. A Kúriát érintő változásokkal kapcsolatban az elnök azt mondta: alapvető feladatnak tartja az egységes ítélkezési gyakorlat biztosítását. A bírák nyugdíjazásának ügyéről közölte: egyelőre csak annyi megüresedett helyet töltenek be, amennyi a működőképesség megőrzéséhez feltétlenül szükséges. Darák Péter szerint sajnálatos, hogy a Kúria nem lát bele az alsó fokon jogerőssé váló ítéletekbe, azt a változást azonban kifejezetten jónak tartja, amely szerint elnökként nem szólhat bele a bíróságokat érintő személyi és szervezeti tennivalókba.
Infó Rádió: Hírek
A nyitottság megteremtését tartotta egyik legfontosabb céljának a Kúria fél évvel ezelőtt hivatalba lépett elnöke. Darák Péter az InfoRádiónak adott interjúban példaként a szervezeten belüli, a Kúria és az alsóbb fokú bíróságok közötti kapcsolatot, valamint a közvéleménnyel tartott nyilvánosságot említette. Hangsúlyozta: kiemelt cél, hogy a Kúriában a jövőben a jelentősebb ügyeket nem 3, hanem 5 tagú tanács döntse el. Emellett eredményként értékelte, hogy három hónaponként 15 alsóbb fokú bírósági bíró is részt vesz a Kúria tevékenységében. A közvéleménnyel tartott nyilvánosságról mondta: minden jelentős ügyről még aznap tájékoztató, összefoglaló olvasható a szervezet honlapján.